62015TO0231_INF
Üldkohtu (viies koda) 11. septembri 2019. aasta määrus –Haswani vs. nõukogu
(kohtuasi T‑231/15 RENV)
Ühine välis- ja julgeolekupoliitika – Süüria vastu suunatud piiravad meetmed – Rahaliste vahendite külmutamine – Üldkohtu kodukorra artikkel 86 – Hagi muutmine – Vastuvõetavus – Vajadus muuta väiteid ja argumente – Osaliselt ilmselgelt vastuvõetamatu ja osaliselt ilmselgelt õiguslikult põhjendamatu hagi
1.
Kohtumenetlus – Üldkohtule siduv Euroopa Kohtu otsus – Tingimused – Asja suunamine tagasi pärast apellatsioonkaebust – Euroopa Kohtu poolt apellatsioonkaebuse raames lõplikult otsustatud õigusküsimused – Seadusjõud – Ulatus
(Euroopa Kohtu põhikiri, artikli 53 esimene lõik ja artikkel 61; Üldkohtu kodukord, artikkel 215)
(vt punktid 32–34)
2.
Kohtumenetlus – Otsus või määrus, millega vaidlustatud akt menetluse käigus asendatakse – Hagi muutmise taotlus – Hageja kohustus lisada taotlusele asjakohased väited ja argumendid – Puudumine, välja arvatud juhul, kui kahe akti vahel on oluline erinevus – Üldkohtu kontrollikohustus
(Üldkohtu kodukord, artikkel 86)
(vt punktid 38–41)
3.
Kohtumenetlus – Otsus või määrus, millega vaidlustatud akt menetluse käigus asendatakse – Hagi muutmise taotlus – Seoses olukorraga Süürias teatud isikute ja üksuste suhtes võetud piiravad erimeetmed – Uued loetellu kandmise kriteeriumid – Eeldus, et Süürias tegutsevad juhtivad ettevõtjad toetavad Süüria režiimi – Uued loetellu kandmise kriteeriumid, mis põhinevad uutel tõenditel – Kahe akti vahelised sisulised erinevused –Hageja kohustus lisada hagi muutmise taotlusele asjakohased väited ja argumendid – Rikkumine – Vastuvõetamatus
(ELTL artikli 263 kuues lõik; Üldkohtu kodukord, artikli 86 lõiked 1, 2, 3 ja 6; nõukogu otsused 2011/273/ÜVJP, 2011/782/ÜVJP ja 2013/255/ÜVJP, muudetud otsustega (ÜVJP) 2015/837, 2015/1836, 2016/850, artikli 28, lõike 2 punkt a, ja (ÜVJP) 2015/383; nõukogu määrused nr 442/2011, nr 36/2012, muudetud nõukogu määrusega 2015/1828, artikli 15 lõike 1a punkt a, 2015/375, 2015/828, ja 2016/840]
(vt punktid 42, 47, 48, 51–53, 55–57 ja 60–64)
4.
Institutsioonide aktid – Põhjendamine – Kohustus – Ulatus – Süüria vastu suunatud piiravad meetmed – Isikute, üksuste või asutuste rahaliste vahendite külmutamine seoses olukorraga Süürias – Otsus, mis on tehtud huvitatud isikule teadaolevas kontekstis, mis võimaldab tal mõista tema suhtes võetud meetme ulatust
(ELTL artikkel 296; nõukogu otsus 2013/255/ÜVJP, artikli 28 lõige 2; nõukogu otsus (ÜVJP) 2016/850)
(vt punktid 65 ja 66)
Ese
Esiteks ELTL artiklile 263 põhinev nõue tühistada nõukogu 6. märtsi 2015. aasta rakendusotsus (ÜVJP) 2015/383, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid (ELT 2015, L 64, lk 41), nõukogu 6. märtsi 2015. aasta rakendusmäärus (EL) 2015/375, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias (ELT 2015, L 64, lk 10), nõukogu 28. mai 2015. aasta otsus (ÜVJP) 2015/837, millega muudetakse otsust 2015/255/ÜVJP, mis käsitleb Süüria vastu suunatud meetmeid (ELT 2015, L 132, lk 82), nõukogu 28. mai 2015. aasta rakendusmäärus (EL) 2015/828, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias (ELT 2015, L 132, lk 3), nõukogu 27. mai 2016. aasta otsus (ÜVJP) 2016/850, millega muudetakse otsust 2013/255/ÜVJP, mis käsitleb Süüria vastu suunatud piiravaid meetmeid (ELT 2016, L 141, lk 125), ja nõukogu 27. mai 2016. aasta rakendusmäärus (EL) 2016/840, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias (ELT 2016, L 141, lk 30), kuivõrd need aktid puudutavad hagejat, ja teiseks ELTL artiklile 268 põhinev nõue hüvitada kahju, mis hagejale nende aktide tõttu väidetavalt tekkis.
Resolutsioon
1.
Jätta hagi rahuldamata.
2.
Jätta kohtuasjades C‑313/17 P ja T‑231/15 RENV George Haswani kohtukulud tema enda kanda ja mõista temalt lisaks välja Euroopa Liidu Nõukogu kohtukulud.
3.
Jätta kohtuasjades C‑313/17 P ja T‑231/15 RENV Euroopa Komisjoni kohtukulud tema enda kanda.